Bejaarde egpaar erg aangerand op plaas | Maroela Media
'n Bejaarde egpaar is Saterdag erg deur rowers aangerand op 'n plaas buite Reivilo in Noordwes. Bure van die egpaar het die geval Saterdag teen 10:00 by die plaaslike polisiestasie aangemeld, nadat die erg beseerde vrou (63) dit kon regkry om na die buurplaas te strompel en om hulp te vra.
"Die polisie het hulle dadelik na die plaas gehaas en afgekom op die erg beseerde boer (64) in die plaashuis. Hy is glo met kookwater op sy rug gebrand," het kol. Adele Myburg, woordvoerder van die polisie in Noordwes, gesê. "Die slagoffers is albei erg aangerand en in die hospitaal opgeneem," het sy gesê.
Volgens die polisie se inligting het drie gewapende rowers die egpaar die oggend oorval en is hulle vort met die boer se Nissan-bakkie en 'n bankkaart. "Die voertuig is kort daarna buite Schweizer-Reneke opgespoor, maar die rowers het toe reeds gevlug.
'n Grootskaalse soektog is van stapel gestuur waartydens lede van verskeie polisiestasies in die omgewing sowel as van die boere in die gemeenskap na die rowers help soek het," het Myburgh gesê.
Van die verdagtes is egter dieselfde dag vasgetrek en in hegtenis geneem. Die polisie het beslag gelê op die bakkie, 'n wapen en die selfoon van een van die slagoffers.
Kan hiedie nuus internasionaal versprei word?
Wat se kleur is die slagoffers en wat se kleur is die verdagtes ? In hierdie land is kleur vir die regerende party , howev en hul mrk van kardinale belang . Publiseer dit asseblief .